21.2.2022
DA
Den Europæiske Unions Tidende
C 83/15
Ordlyden er som følger: »7.
Ekstra jomfruolie med beskyttet oprindelsesbetegnelse som beskrevet i artikel 1 skal markedsføres i mørke beholdere af glas, rustfrit stål eller tin med et rumindhold på højst fem liter.« Det erstattes med: »7.
Ekstra jomfruolie med beskyttet oprindelsesbetegnelse som beskrevet i artikel 1 skal markedsføres i beholdere af glas eller tin eller andre beholdere, der er egnede til konservering af olie, med et rumindhold på højst fem liter.« Formålet med ændringen er at give producenterne mulighed for at anvende andre beholdere end dem, der i øjeblikket er fastsat i varespecifikationen, for at kunne imødekomme forskellige markedsbehov. — Reglerne for aftapning er blevet ændret.
Ordlyden er som følger: »Dyrkning, olieekstraktion og aftapning finder sted inden for det afgrænsede område.
Aftapningen skal foregå inden for det afgrænsede geografiske område for at bevare de særlige egenskaber og kvaliteten af »Monte Etna«olien og sikre, at det eksterne kontrolorgan udfører kontrol under producenternes tilsyn.« Det erstattes med: »Ekstra jomfruolie med den beskyttede oprindelsesbetegnelse »Monte Etna« skal emballeres i det geografiske område som defineret i punkt 4.« Dette krav er nødvendigt for at sikre, at råvaren og selve olien flyttes så lidt som muligt.
Selv bulktransport af olien i tanke har mere end én gang medført mindre kemiske ændringer, som har medført tilsvarende større organoleptiske forandringer.
Olivenolie er ekstremt følsom over for aromatiske påvirkninger, som kan skyldes miljøet i den tank, den transporteres i.
Dette giver også kontrolorganet mulighed for at sikre, at der kan foretages passende kontrol i hele produktions- og emballeringsprocessen, og det bidrager til at bevare den beskyttede betegnelses typiske egenskaber og garantere sporbarhed."
Denne ændring giver yderligere begrundelse for at begrænse aftapningen til det afgrænsede område.
Kontrolorgan — Der er tilføjet en særlig artikel om dette emne til varespecifikationen, da den manglede.
Kontrolorganet er ændret, og derfor er punkt 4.7 i resuméet blevet rettet tilsvarende.
Ordlyden er som følger: »Navn: Agroqualità SARL Adresse: Piazza Sallusti, 21, 1-00187 Roma« Det erstattes med:
»Artikel 10
Kontrol Som krævet i EU-lovgivningen foretager et kontrolorgan kontrol af, at produktet er i overensstemmelse med varespecifikationen.
Det valgte kontrolorgan er Agroqualità (Viale Cesare Pavese, 305, 00144 Rom e-mailadresse agroqualita@agroqualita.it; Tlf.
06 54228675 Fax 06 54228692).«